FÆLLES HOLDNING (EF) Nr. 1/2006

vedtaget af Rådet den 1. december 2005

med henblik på vedtagelse af Europa-Parlamentets og Rådets beslutning nr. …/2006/EF af … om retningslinjer for de transeuropæiske net på energiområdet og om ophævelse af beslutning nr. 96/391/EF og nr. 1229/2003/EF

(2006/C 80 E/01)

EUROPA–PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 156,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg (1),

efter høring af Regionsudvalget,

efter proceduren i traktatens artikel 251 (2), og

ud fra følgende betragtninger:

Efter vedtagelsen af Europa-Parlamentets og Rådets beslutning nr. 1229/2003/EF af 26. juni 2003 om opstilling af et sæt retningslinjer for transeuropæiske net på energiområdet (3) er der opstået et behov for fuldt ud at integrere de nye medlemsstater, tiltrædelses- og kandidatlandene i disse retningslinjer og efter behov at tilpasse dem yderligere til Den Europæiske Unions nye tilnærmelsespolitik.

Prioriteringerne for de transeuropæiske net på energiområdet er en følge af etableringen af et indre energimarked, der er mere åbent og konkurrencepræget efter gennemførelsen af Europa-Parlamentets og Rådets direktiv 2003/54/EF af 26. juni 2003 om fælles regler for det indre marked for elektricitet (4) og af Europa-Parlamentets og Rådets direktiv 2003/55/EF af 26. juni 2003 om fælles regler for det indre marked for naturgas (5) . Prioriteringerne følger konklusionerne fra Det Europæiske Råds møde i Stockholm den 23. og 24. marts 2001 om opbyggelse af den nødvendige infrastruktur for det indre energimarkeds funktion. Der bør gøres en særlig indsats for at nå målet om øget anvendelse af vedvarende energikilder, som bidrager til politikken om en bæredygtig udvikling. Dette bør dog realiseres, uden at der skabes uforholdsmæssige forstyrrelser i den normale markedsligevægt. Der bør desuden fuldt ud tages højde for målsætningerne i Fællesskabets transportpolitik og især muligheden for at reducere vejtrafik ved at anvende rørledninger.

Formålet med denne beslutning er at komme tættere på målet for det niveau for elektricitetssammenkobling mellem medlemsstaterne, som blev vedtaget af Det Europæiske Råd i Barcelona den 15. og 16. marts 2002, og derved forbedre netpålideligheden og -integriteten samt sikre, at der er forsyningssikkerhed og at det indre marked er velfungerende.

Anlæg og vedligeholdelse af energiinfrastrukturen bør sikre, at det indre energimarked kan fungere effektivt, uden at det berører de strategiske mål og i givet fald forsyningspligten samt offentlige serviceforpligtelser, og skal gennemføres under hensyntagen til de eksisterende procedurer for høring af de berørte befolkninger.

På baggrund af mulig synergi mellem naturgasnet og olefingasnet bør der lægges passende vægt på udvikling og integration af olefingasnet for at opfylde fællesskabsindustriens behov for olefingas.

Blandt projekterne under de transeuropæiske energinet må de prioriterede projekter fremhæves, som har særlig stor betydning for det indre energimarkeds funktion eller for energiforsyningssikkerheden.

Proceduren for udpegelse af projekter af fælles interesse vedrørende transeuropæiske energinet bør sikre en gnidningsløs anvendelse af Rådets forordning (EF) nr. 2236/95 af 18. september 1995 om generelle regler for Fællesskabets finansielle støtte inden for transeuropæiske net (6) . Proceduren bør skelne mellem to faser: en første fase med fastlæggelse af et begrænset antal kriterier med henblik på udpegelsen af sådanne projekter og en senere fase, hvor projekterne beskrives i detaljer, dvs. projektspecifikationerne fastlægges.

Der kan være behov for at ændre projektspecifikationerne, som derfor kun kan være indikative. Kommissionen bør derfor være beføjet til at ajourføre dem. Da projekter kan få betydelige politiske, miljømæssige og økonomiske følgevirkninger, er det vigtigt at finde den rette balance mellem lovgivningsmæssig kontrol og fleksibilitet ved fastlæggelsen af, hvilke projekter der er berettiget til fællesskabsstøtte.

I det omfang det er nødvendigt for at forbedre forberedelsen og gennemførelsen af visse prioriterede projekter, afsnit af prioriterede projekter eller grupper af prioriterede projekter i de pågældende prioriterede projekters løbetid, bør Kommissionen i samråd med de berørte medlemsstater sikre og koordinere samarbejdet med brugere og operatører for at sikre, at den nødvendige overvågning af projektet finder sted, så Fællesskabet kan holdes underrettet om projektforløbet. Kommissionen bør under dette arbejde i samarbejde med medlemsstaterne høre operatører, brugere, regionale og lokale myndigheder samt repræsentanter for civilsamfundet med henblik på at få en bedre forståelse af efterspørgslen efter transmissionstjenester og af de begrænsninger og tjenesteparametre, der er påkrævet for at optimere anvendelsen af den pågældende infrastruktur.

Der bør skabes et gunstigere miljø for udviklingen og opbygningen af transeuropæiske net på energiområdet, hovedsageligt ved at stimulere det tekniske samarbejde mellem de netansvarlige organer, ved at lette gennemførelsen af godkendelsesprocedurer for netprojekter i medlemsstaterne, så forsinkelserne begrænses, og ved efter behov at mobilisere midler, instrumenter og finansielle programmer, som Fællesskabet råder over, til netprojekter. Fællesskabet bør støtte de foranstaltninger, som medlemsstaterne træffer i denne sammenhæng.

Da denne beslutning har samme genstand og anvendelsesområde som Rådets beslutning 96/391/EF af 28. marts 1996 om fastlæggelse af en række aktioner med henblik på at skabe gunstigere vilkår for udbygningen af transeuropæiske net på energiområdet (8) og beslutning nr. 1229/2003/EF, bør disse to beslutninger ophæves —

VEDTAGET FØLGENDE BESLUTNING:

Artikel 1

Formål

I denne beslutning fastlægges arten og rækkevidden af den retningsgivende fællesskabsaktion for transeuropæiske energinet. Der opstilles et sæt retningslinjer omfattende mål og prioriteringer samt hovedlinjerne i Fællesskabets aktioner med hensyn til transeuropæiske energinet. I disse retningslinjer identificeres projekter af fælles interesse, herunder prioriterede projekter, inden for transeuropæiske elektricitets- og naturgasnet.

Artikel 2

Anvendelsesområde

Denne beslutning vedrører:

Artikel 3

Formål

Fællesskabet fremmer sammenkobling, interoperabilitet og udbygning af de transeuropæiske energinet samt adgang til disse net i overensstemmelse med gældende fællesskabsret med det sigte

at fremme den effektive gennemførelse og udvikling af det indre marked i almindelighed og det indre energimarked i særdeleshed, samtidig med at den rationelle produktion, transport, distribution og anvendelse af energiressourcerne samt udvikling og sammenkobling af vedvarende energikilder fremmes med henblik på at sænke forbrugerpriserne på energi og bidrage til diversificering af energikilderne

at øge energiforsyningssikkerheden, f.eks. ved at styrke forbindelserne med tredjelande inden for energisektoren, hvilket er i alle parters fælles interesse, især inden for energichartertraktaten og de samarbejdsaftaler, som Fællesskabet har indgået

Artikel 4

Prioritering

Fællesskabets aktion med hensyn til transeuropæiske energinet skal være forenelig med en bæredygtig udvikling og først og fremmest tage sigte på følgende:

tilpasning og udvikling af energinet til støtte for det indre energimarked og navnlig løsning af problemer i forbindelse med flaskehalse, særlig på tværs af grænserne, overbelastning og manglende forbindelser, og hensyntagen til de behov, der opstår i forbindelse med et velfungerende indre marked for elektricitet og naturgas og udvidelsen af Den Europæiske Union

tilpasning og udvikling af net for at gøre det lettere at integrere og tilslutte bæredygtig energiproduktion

Artikel 5

Aktionens hovedlinjer

Hovedlinjerne i Fællesskabets aktion for transeuropæiske energinet er:

Artikel 6

Projekter af fælles interesse

1. Følgende generiske kriterier skal anvendes, når der træffes afgørelse om udpegelse, ændringer, specifikationer for eller anmodninger om ajourføring af projekter af fælles interesse:

Vurderingen af den økonomiske levedygtighed baseres på en cost-benefit-analyse, som tager hensyn til alle omkostninger og fordele, herunder på mellemlangt og/eller langt sigt, i forbindelse med miljøaspekter, forsyningssikkerhed og bidrag til den økonomiske og sociale samhørighed. Projekter af fælles interesse, der vedrører en medlemsstats område, kræver denne medlemsstats godkendelse.

2. Supplerende kriterier til bestemmelse af, hvad der udgør projekter af fælles interesse, er anført i bilag II. Enhver ændring af de i bilag II indeholdte supplerende kriterier for udpegelse af projekter af fælles interesse vedtages efter proceduren i traktatens artikel 251.

3. Der kan kun ydes finansiel støtte fra Fællesskabet i henhold til forordning (EF) nr. 2236/95, til de projekter, der er opført i bilag III, og som opfylder kriterierne i stk. 1 og bilag II.

4. Projekternes indikative specifikationer, som inkluderer den detaljerede beskrivelse af projekterne, samt eventuelt en geografisk beskrivelse, er opført i bilag III. Disse specifikationer ajourføres i overensstemmelse med proceduren i artikel 11, stk. 2. Ajourføringer er af teknisk art og begrænses til tekniske ændringer af projekter, ændring af en del af den fastlagte ruteføring eller en begrænset tilpasning af projektets placering.

5. Medlemsstaterne træffer alle de foranstaltninger, som de skønner nødvendige for at lette og fremskynde gennemførelsen af projekter af fælles interesse og begrænse forsinkelser, under overholdelse af fællesskabslovgivningen og internationale konventioner på miljøområdet. Navnlig skal de fornødne godkendelsesprocedurer afsluttes hurtigt.

6. Når dele af projekter af fælles interesse skal gennemføres på tredjelandes område, kan Kommissionen med henblik på at lette gennemførelsen af projekterne og efter aftale med de berørte medlemsstater fremsætte forslag, efter omstændighederne som led i Fællesskabets forvaltning af aftaler med de pågældende tredjelande og, for så vidt angår de tredjelande, som har undertegnet energichartertraktaten, i overensstemmelse med denne traktat og andre multilaterale aftaler, for at projekterne også af de pågældende tredjelande anerkendes som værende af gensidig interesse.

Artikel 7

Prioriterede projekter

1. De projekter af fælles interesse, der er omhandlet i artikel 6, stk. 3, og som er omfattet af akserne for de prioriterede projekter, jf. bilag I, har prioritet for så vidt angår tildeling af finansiel støtte fra Fællesskabet i henhold til forordning (EF) nr. 2236/95. Ændringer af bilag I vedtages efter proceduren i traktatens artikel 251.

Hvad angår grænseoverskridende investeringsprojekter, træffer medlemsstaterne de nødvendige foranstaltninger til i forbindelse med de nationale godkendelsesprocedurer at sikre, at et element i de kompetente nationale myndigheders vurdering bliver, at sådanne projekter øger sammenkoblingskapaciteten mellem to eller flere medlemsstater og på denne måde styrker den europæiske forsyningssikkerhed.

3. Prioriterede projekter skal være forenelige med bæredygtig udvikling og opfylde følgende kriterier:

Artikel 8

Gunstigere vilkår

1. Med henblik på at bidrage til gunstigere vilkår for udviklingen af de transeuropæiske energinet og deres interoperabilitet tager Fællesskabet hensyn til medlemsstaternes indsats i overensstemmelse med dette mål, lægger den største vægt på og fremmer efter behov nedenstående foranstaltninger:

at lette gennemførelse af godkendelsesprocedurerne for projekter, som indgår i det transeuropæiske energinet, med henblik på at mindske forsinkelser

2. Kommissionen tager i nært samarbejde med de berørte medlemsstater alle initiativer til at fremme samordningen af de aktiviteter, der er anført i stk. 1.

3. De nødvendige foranstaltninger til gennemførelse af aktiviteterne i stk. 1, litra a) og b), træffes af Kommissionen efter proceduren i artikel 11, stk. 2.

Artikel 9

Virkninger for konkurrencen

Ved gennemgangen af projekterne skal der tages hensyn til virkningerne for konkurrencen og forsyningssikkerheden. Privat finansiering eller finansiering gennem de berørte økonomiske operatører skal være den vigtigste finansieringskilde og skal fremmes. Enhver konkurrencefordrejning mellem markedsoperatørerne skal undgås i overensstemmelse med traktatens bestemmelser.

Artikel 10

Begrænsninger

1. Denne beslutning berører ikke eventuelle finansielle tilsagn fra en medlemsstat eller Fællesskabet.

2. Denne beslutning berører ikke resultaterne af vurderingen af virkningerne på miljøet for så vidt angår projekter og planer eller programmer, der fastlægger rammerne for en fremtidig godkendelse af sådanne projekter. Hvis der i henhold til relevant fællesskabslovgivning kræves miljøkonsekvensvurdering, skal resultaterne heraf indgå i overvejelserne, inden der reelt træffes afgørelse om projekternes gennemførelse i overensstemmelse med fællesskabslovgivningen.

Artikel 11

Udvalgsprocedure

1. Kommissionen bistås af et udvalg.

2. Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8.

Perioden i artikel 5, stk. 6, i afgørelse 1999/468/EF fastsættes til tre måneder.

3. Udvalget vedtager selv sin forretningsorden.

Artikel 12

Rapport

Kommissionen udarbejder hvert andet år en rapport om anvendelsen af denne beslutning, som den forelægger for Europa-Parlamentet, Rådet, Det Europæiske Økonomiske og Sociale Udvalg og Regionsudvalget.

Denne rapport bør omhandle gennemførelsen og fremskridt i udførelsen af prioriterede projekter, som vedrører grænseoverskridende forbindelser som anført i bilag II, punkt 2, 4 og 7, herunder detaljerede ordninger vedrørende deres finansiering, navnlig for så vidt angår bidrag fra Fællesskabets midler.

Artikel 13

Ophævelse

Beslutning 96/391/EF og (EF) nr. 1229/2003/EF ophæves.

Artikel 14

Ikrafttræden

Denne beslutning træder i kraft på tyvendedagen efter offentliggørelsen i Den Europæiske Unions Tidende.

Artikel 15

Adressater

Denne beslutning er rettet til medlemsstaterne.

(1) EUT C 241 af 28.9.2004, s. 17.

(2) Europa-Parlamentets udtalelse af 7. juni 2005 (endnu ikke offentliggjort i EUT).

(3) EUT L 176 af 15.7.2003, s. 11.

(4) EUT L 176 af 15.7.2003, s. 37. Ændret ved Rådets direktiv 2004/85/EF (EUT L 236 af 7.7.2004, s. 10).

(5) EUT L 176 af 15.7.2003, s. 57.

(6) EFT L 228 af 23.9.1995, s. 1. Senest ændret ved Europa-Parlamentets og Rådets forordning (EF) nr. 807/2004 (EUT L 143 af 30.4.2004, s. 46).

(7) EFT L 184 af 17.7.1999, s. 23.

(8) EFT L 161 af 29.6.1996, s. 154.

Ledning S. Fiorano (IT) — Nave (IT) Gorlago (IT)

tilpasning af metoderne til planlægning og drift af elektricitetsnettene for at tage højde for behovene på det indre marked

Udbygning af naturgasforbindelserne, hvor dette er nødvendigt, for at det indre marked kan fungere, eller for at øge forsyningssikkerheden, herunder tilslutning af isolerede naturgas- og olefingasnet:

tilpasning af metoderne til planlægning og drift af elektricitetsnettene for at tage højde for behovene på det indre marked og en udstrakt brug af vedvarende energikilder.

Udbygning af de indenlandske elektricitetsforbindelser, hvor dette er nødvendigt for at udnytte sammenkoblingerne mellem medlemsstaterne bedst muligt, for at det indre marked kan fungere, eller for at tilslutte vedvarende energikilder:

Videreudvikling af sammenkoblingerne mellem medlemsstaternes elektricitetsnet, hvor dette er nødvendigt, for at det indre marked kan fungere, og for at forbedre elektricitetsnettenes pålidelighed og sikkerhed:

7. Udbygning af gasforbindelserne for at imødekomme det indre markeds behov, eller for at øge forsyningssikkerheden, herunder tilslutning af isolerede naturgasnet

Ledning Rizziconi (IT) — Feroleto (IT) — Laino (IT)

Ledning S. Fiorano (IT) — Nave (IT) — Gorlago (IT)

Ledning Turbigo (IT) — Rho (IT) –Bovisio (IT)

Forbindelse Italien (fastlandet) — Sicilien (IT): fordobling af forbindelsen Sorgente (IT) — Rizziconi (IT)

RÅDETS BEGRUNDELSE

I. INDLEDNING

Kommissionen forelagde den 10. december 2003 et forslag til Europa-Parlamentets og Rådets beslutning om retningslinjer for de transeuropæiske net på energiområdet og om ophævelse af beslutning nr. 96/391/EF og nr. 1229/2003/EF (1).

Det Økonomiske og Sociale Udvalg afgav udtalelse (2) den 2. juni 2004. Regionsudvalget har besluttet ikke at afgive udtalelse.

Europa-Parlamentet vedtog sin udtalelse (3) under førstebehandlingen den 7. juni 2005.

Rådet vedtog den 1. december 2005 sin fælles holdning i henhold til artikel 251 i traktaten.

II. MÅLSÆTNING

Formålet med forslaget er først og fremmest at tilpasse de retningslinjer for transeuropæiske net på energiområdet, der blev vedtaget i juni 2003 (4), særlig for så vidt angår nye medlemsstater, og åbne mulighed for finansiering (5) af projekter af fælles interesse for det udvidede EU. Revisionen af retningslinjerne omfatter projekter, der vil lette integrationen af nye medlemsstater i det indre marked for elektricitet og gas. Den tager også højde for behovet for at medtage projekter af relevans for nabolandene.

Kommissionen foreslog endvidere følgende to nye bestemmelser vedrørende de planlagte mekanismer til forberedelse og gennemførelse af prioriterede projekter:

a) en erklæring om europæisk interesse for grænseoverskridende prioriterede projekter, der i væsentlig grad påvirker integrationen af de pågældende net, og

b) mulighed for, at Kommissionen kan udpege en EU-koordinator for en bestemt prioriteret akse eller for et enkelt prioriteret projekt.

Endelig inddrager forslaget også »olefingas« i beslutningens anvendelsesområde; Kommissionen understregede dog, at projekter vedrørende olefingas ikke vil kunne opnå EF-finansiering i henhold til forordning (EF) nr. 2236/95.

III. ANALYSE AF DEN FÆLLES HOLDNING

1. Generelle bemærkninger og de vigtigste ændringer, som Rådet har foretaget

Generelt har Rådet tilstræbt at forenkle beslutningens struktur (for så vidt angår prioritetsniveauer og antallet af bilag) og at holde den så tæt som muligt på beslutning nr. 1229/2003/EF.

Rådet støtter hovedformålet med Kommissionens forslag: at tilpasse retningslinjerne for de transeuropæiske net på energiområdet til konsekvenserne af EU's seneste udvidelse. Rådet har dog ikke accepteret de nye elementer, som Kommissionen har indsat i dette forslag (sammenlignet med beslutning nr. 1229/2003/EF), dvs. indførelsen af en ny, yderligere kategori af »projekter af europæisk interesse« (artikel 8) kombineret med bestemmelser om gennemførelsen af sådanne projekter (artikel 9) og EU-koordinatoren (artikel 10).

Det er blevet fremført, at Rådet har accepteret disse nye bestemmelser i forbindelse med de transeuropæiske transportnet. Der er imidlertid to store forskelle mellem de transeuropæiske net på energiområdet og de transeuropæiske transportnet: det meget begrænsede budget, der er til rådighed for de transeuropæiske net på energiområdet, og det forhold, at energiinfrastrukturprojekter normalt gennemføres af private investorer. Således vil virkningen af at indføre en yderligere kategori af »projekter af europæisk interesse« i praksis kunne være helt at udelukke TEN-finansiering for et »normalt prioriteret projekt«, som en privat investor ville være villig til at overveje. Med hensyn til bestemmelserne om en eventuel »EU-koordinator« mener Rådet, at der kan anvendes langt mindre bureaukratiske bestemmelser med samme formål, hvilket Europa-Parlamentet selv angiver i ændring 21.

Rådet noterer sig i denne forbindelse det brede anvendelsesområde for bemyndigelsesbestemmelsen i artikel 8, stk. 2. Under hensyn til ovennævnte to forskelle og den negative virkning, som oprettelsen af en ekstra kategori vil kunne have for gennemførelsen af andre levedygtige projekter, har Rådet konkluderet, at de yderligere omkostninger og administrative byrder, der pålægges medlemsstaterne som følge af bestemmelserne i artikel 8-10 i Kommissionens forslag, ikke står i forhold til deres potentielle fordele.

Under en uformel trilog med Europa-Parlamentet, som fandt sted under udarbejdelsen af den fælles holdning, blev der indgået kompromiser om spørgsmålene om passende henvisninger til olefingas og vedvarende energikilder. Disse kompromiser er indsat i den fælles holdning.

2. Europa-Parlamentets ændringer

Af de 30 ændringer, som Europa-Parlamentet har vedtaget, har Rådet accepteret følgende 20 ændringer:

— fuldt ud (i nogle tilfælde omarbejdet): 1, 2, 4, 5 (betragtning 6), 6 (betragtning 11), 8 (betragtning 14a) 11, 16, 22 (artikel 8, stk. 1), 23 (artikel 9) og 30

— delvis: 7 (betragtning 14), 12, 17 og 24-29 (6)

Rådet har forkastet følgende 10 ændringer: 3, 9, 10, 13, 14, 15, 18, 19, 38 og 21.

3. Andre ændringer foretaget af Rådet

Rådet har foretaget en række ændringer i Kommissionens forslag:

— Som følge af udeladelsen af artikel 8, 9 og 10 har Rådet også slettet henvisningerne til erklæringen om anerkendelse af den europæiske interesse i betragtning 6, andet punktum, og til EU-koordinatoren i betragtning 9. For at bevare visse elementer af disse artikler og betragtninger har Rådet imidlertid indsat de nye betragtninger 9, 10, 12 og 13 i sin fælles holdning. Der er også indsat en ny betragtning 5 om olefingas.

— I artikel 4, stk. 2, litra b), er der indsat en henvisning til »kandidatlandene«; henvisningen til olefingas er slettet (artikel 4, stk. 3, litra c), i Kommissionens forslag).

— Henvisningen til »prioriterede projekter« i artikel 5, litra a), udgår.

— I artikel 6, stk. 6, er »efter konsultation af« [de berørte medlemsstater] ændret til »med [de berørte medlemsstaters] samtykke«, og der er indsat en henvisning til multilaterale aftaler.

— Der er indsat en henvisning til »ansvarlige virksomheder« i artikel 7, stk. 2.

— I artikel 12 (artikel 9 i den fælles holdning) er det præciseret, at privat finansiering eller finansiering gennem de berørte økonomiske operatører skal være »den vigtigste finansieringskilde«.

— Med hensyn til bilagene erindres der om, at bilag I og IV er slået sammen, og at der er foretaget nogle yderligere ændringer og rettelser i projekterne efter aftale med Kommissionen. Disse ændringer kommer til udtryk i Europa-Parlamentets ændring 24-30.

IV. KONKLUSION

Rådet støtter hovedformålet med Kommissionens forslag, som er at tilpasse retningslinjerne for de transeuropæiske net på energiområdet til konsekvenserne af EU's seneste udvidelse. Det har inden for rammerne af en uformel trilog accepteret kompromisløsninger på forskellige spørgsmål. Under hensyn til den betydning som tilpasningen af retningslinjerne for de transeuropæiske net på energiområdet har for EU som helhed og især for de nye medlemsstater, går Rådet ind for, at der hurtigt vedtages en beslutning, som er let at gennemføre.

(1) Dok. 6218/04 ENER 49 RELEX 62 CODEC 198, ikke offentliggjort i EUT.

(2) EUT C 241 af 28.9.2004, s. 17.

(3) Dok. 9835/05 CODEC 471 ENER 92 RELEX 295, ikke offentliggjort i EUT.

(4) Beslutning nr. 1229/2003/EF af 26. juni 2003 om opstilling af et sæt retningslinjer for transeuropæiske net på energiområdet og om ophævelse af beslutning nr. 1254/96/EF (EFT L 176 af 15.7.2003, s. 11).

(5) Fællesskabets finansielle støtte til transeuropæiske net ydes i henhold til forordning (EF) nr. 2236/95, som ændret ved forordning (EF) nr. 807/2004 af 21. april 2004.

(6)

Det bemærkes, at Rådet i ændring 24-29, som vedrører bilagene, ikke har accepteret henvisningerne til »projekter af europæisk interesse« samt ændringerne til bilag I, »elektricitetsnet«, EL.7.